b'\n_START_ARTICLE_\nGeneral (Slovenska vojska)\n_START_PARAGRAPH_\nGeneral je najvi\xc5\xa1ji generalski \xc4\x8din v Slovenski vojski. General Slovenske vojske je tako nadrejen generalpodpolkovniku._NEWLINE_V skladu s Natovim standardom STANAG 2116 \xc4\x8din spada v razred OF-9 in velja za \xc5\xa1tirizvezdni \xc4\x8din.\n_START_SECTION_\nZgodovina\n_START_PARAGRAPH_\n\xc4\x8cin generala Slovenske vojske je bil uveden s reformo \xc4\x8dinovnega sistema Slovenske vojske leta 2002, ko je bil ukinjen dotedanji najvi\xc5\xa1ji \xc4\x8din generalapolkovnika.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz petih, med seboj povezanih plo\xc5\xa1\xc4\x8dic. Na ve\xc4\x8dji je lipov list, obkro\xc5\xbeen z olj\xc4\x8dnim vencem. Nanjo se povezujejo \xc5\xa1tiri manj\xc5\xa1e, o\xc5\xbeje plo\xc5\xa1\xc4\x8dice; na teh treh se nahaja en lipov list.\n_START_SECTION_\nZakonodaja\n_START_PARAGRAPH_\nGenerale imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din generala, \xc2\xbb\xc4\x8de je s \xc4\x8dinom generalpodpolkovnika razporejen na dol\xc5\xbenost, za katero se zahteva \xc4\x8din generala ter je to dol\xc5\xbenost opravljal najmanj eno leto s slu\xc5\xbebeno oceno odli\xc4\x8den\xc2\xab.\n_START_SECTION_\nSeznam\n_START_PARAGRAPH_\nGeneral Janez Slapar, na\xc4\x8delnik R\xc5\xa0TO leta 1991 med vojno za Slovenijo._NEWLINE_General Albin Gutman, na\xc4\x8delnik G\xc5\xa0SV med 2006 in 2009'